YJII 
rata parte multo plures quoque et nobis adhuc penitus incognitas com- 
plecti debent. Quarum igitur summam, ethaudverensutde amplifica- 
tione me redarguant, ad plura millia computabo, siquidem illarum in 
duarum millium circiter leucarum longitudinem, de trigesimo quin- 
to latitudinis boreae gradu ad quadragesimum et quintum austra- 
lem panditur habitatio, etiamsi, ad viatorum verba, longe ulterius 
quidem nonnullae sint obviae. Exempli gratia , quas Patagoniae per- 
lustraverit omnes , in partibus nonnullas se invenisse, me cl. Dom. 
d’Orbigny certiorem fecit. Si nunc mihi concedatur id quod assu- 
mo , quam multae species diversae, ideoque quam multae insolitae 
formae, quam multa genera nova verisimiliter formanda ! Etenim ad 
meam in tali re partem habendam, de centum circiter (ut supra dixi) 
Cacteis a Mexicanis regionibus fere omnibus advectis, quas et evul- 
gavi, tria constituere genera nova debui; quid igitur futurum erit 
si, familiae peritus, has omnes et totas planities (pampas) immensas- 
que Americae australis solitudines, Chiliae, Brasiliae , Peruviae, Pa- 
raguae , etc. , etc. , fere adhuc omnino ignotas exploraverit Bota- 
nicus ? Habita enim Cactearum ratione , horum immetatorum Flora 
camporum nobis perincognita est ; qui eos perlustraverunt illam vix 
delibantes, ii plantarum nostrarum explorationi operam nullam un- 
quam impendere. (Haec certe dolenda, ex earum gestatu perdifficili, ex 
nimia mole, fortasseque ex acutissimorum, quibus horrent , armo- 
rum metu provenit derelictio. ) Omnes revera citatae regiones Cac- 
teis videntur obsitae ; illic plane impedimentis omnibus solutae , in 
campis arborescunt, sensimque humiliores simpliciter multicipitim ve 
globantes Andas giganteas usque ad sex aut septem millia pedum 
(altitudinem mediam) supra Pelagi libellam ascendunt; limites certi, 
Australibus Boreisque terris temperatis assimilati ! Quam vero explo- 
ranti laeta et locuples perceptio ! Quot et quanta scientiae facta com- 
paranda! Vah! si mundi Potentium aures adire posset exigua mea 
vox, expeditionem ejusmodi suaderet, illustriorisque exploratoris 
vice, libenti animo illius discrimina ausurum me proponerem, et cla- 
re praedicare non dubito, usque ad absolvendam hujus generis com- 
pletam expeditionem , de Cacteis omnia erunt imperfecta scripta , 
familiaque remanebit cognoscenda tota !... 
In locis quibus Cacteae gaudent, crescunt regnantque fere domi- 
natrices , plantas alias , exceptis quibusdam gramineis , ut videtur , 
excludentes ; etenim inter plantas a Dom. Galeotti in Belgicam nu- 
perrime translatas , Mammillarias miratus pertentavi , quarum ra- 
